একদিনও ছুটি না নেওয়ার কারণ হিসেবে তিনি বলেন, ‘কর্মক্ষেত্রে আমি আমার সর্বোচ্চটাই দেওয়ার চেষ্টা করেছি। অসুস্থ হলেও আমি কেবল ছুটির দিনেই চিকিৎসকের শরণাপন্ন হতাম।’ ফোর্ড সম্পর্কে মূল্যায়ন করতে গিয়ে তাঁর এক সহকর্মী বলেন, ‘কেবল উপস্থিতির জন্যই নয়, জ্ঞানের দিক দিয়েও তাঁর বিকল্প খুঁজে পাওয়া মুশকিল হবে।’ কেবল ফোর্ড নন, তাঁর বাবাও চাকরিজীবনের ৩০ বছরে অসুস্থতার জন্য কোনো দিন ছুটি নেননি। ফোর্ড বলেন, ‘এটি কাজের ক্ষেত্রে আমাদের নৈতিকতার একটি অংশ।’ অবসরের পর কী করবেন তা এখনো স্থির করেননি ফোর্ড। বিষয়টি সময়ের ওপর ছেড়ে দিয়েছেন। তবে বাবাকে সময় দেওয়ার পাশাপাশি স্বেচ্ছাসেবামূলক কাজ করার ইচ্ছে তাঁর। পুরো চাকরিজীবনে ফোর্ড প্রায় ছয় মাস অসুস্থতার ছুটি পেতেন। কিন্তু একদিনও ছুটি না নেওয়ায় তাঁর অবসর ভাতা পাঁচ শতাংশ বাড়বে।